[bookmark: bookmark0][bookmark: bookmark1]STATUT PRIZNANJ POLICIJE
I. SPLOŠNE DOLOČBE
1. Statut priznanj policije določa obliko in druge značilnosti priznanj.
2. Osnovni simbol priznanj je praviloma oblikovno dodelan ščit ali krog v obliki osnovne ploskve.
3. Sestavne dele priznanja, ki so znak priznanja, nadomestni znak ali trak priznanja in listina o podelitvi priznanja, se podeli istočasno.
Pri priznanju za dolgoletno delo se podeli listina.
4. Listine o priznanjih so za vsa priznanja enake oblike. Listina je velikosti 220 x 330 mm in je izdelana iz kartona CONQUEROR Laid Pearl 220 gr ali enakovreden.
V glavi listine je z reliefnim tiskom vtisnjen grb Republike Slovenije. Na listini je naslednje besedilo:
- Republika Slovenija,
- Ministrstvo za notranje zadeve,
- naziv priznanja,
- prejme,
- osebno ime prejemnika priznanja,
- razlog za podelitev priznanja.
Na listini, kjer se navaja razloge za podeljeno priznanje, so pikčaste črte in robni pravokotniki tiskani v tehniki toplotnega tiska iz zlate folije.
Levo spodaj sta napisana kraj in datum podelitve priznanja, desno spodaj so osebno ime ministra za notranje zadeve, njegov naziv in lastnoročni podpis, v simetrali listine pa je z reliefnim tiskom vtisnjen žig Ministrstva za notranje zadeve in pod njem tisk slovenske zastave v obliki pentlje.
Grb Republike Slovenije, žig Ministrstva za notranje zadeve in tisk slovenske zastave so vtisnjeni na sivo podlago barve Pantone 402, pravokotne oblike.
5. Ne glede na določbo prejšnje točke je na listini o priznanju policije za dolgoletno delo iz 12. člena in spominski plaketi ob upokojitvi iz 13.a člena tega pravilnika naslednje besedilo:
- Republika Slovenija,
- Ministrstvo za notranje zadeve,
- Policija,
- naziv priznanja,
- prejme,
- osebno ime prejemnika priznanja,
- razlog za podelitev priznanja.
Na listini, kjer se navaja razloge za podeljeno priznanje, so pikčaste črte in robni pravokotniki tiskani v tehniki toplotnega tiska iz zlate folije.
Na spominski plaketi ob upokojitvi ni pikčastih črt iz zlate folije.
Levo spodaj sta napisana kraj in datum podelitve priznanja, desno spodaj so osebno ime generalnega direktorja policije, njegov naziv in lastnoročni podpis, v simetrali listine pa je z reliefnim tiskom vtisnjen žig policije in pod njem tisk slovenske zastave v obliki pentlje.
Grb Republike Slovenije, žig policije in tisk slovenske zastave so vtisnjeni na sivo podlago barve Pantone 402, pravokotne oblike.
6. Mape za listine so za vsa priznanja enake oblike. Mapa je velikosti 225 x 335 mm in je izdelana iz 285 gr. papirja indigo barve, rebraste strukture približek Fedrigoni Blue Navy. Zgibana je brez hrbta, na desni in spodnji strani pa ima zavihka. Sredi formata je napis »MNZ*POLICIJA« izdelan v slepem tisku. V isti vrsti ob desnem robu so tiskane oznake posameznih priznanj v obliki nadomestnih znakov, torej s folijami zlate/srebrne/bronaste/Pantone 402 barve. Pri strelnem orožju je natisnjeno besedilo »STRELNO OROŽJE« v srebrnem toplotnem tisku. Pri spominski plaketi ob upokojitvi je natisnjeno besedilo »SPOMINSKA PLAKETA OB UPOKOJITVI« v zlatem toplotnem tisku.
7. [bookmark: _GoBack]Priznanje je v škatli, izdelani na osnovi vloženega dela blazinice dolžine 120 do največ 140 mm, širine 90 do največ 110 mm in višine 30 do največ 40 mm. Škatla je iz plastičnega materiala oblečena v akrolin v modri barvi. Odpira se po ožji strani navzgor, kjer je pokrov pritrjen na zgornji rob škatle in omejuje odpiranje pokrova z belim trakom, ki je pritrjen na ležišče in pokrov. Na ležišče znotraj škatle, ki je v PVC materialu prevlečen v imitaciji modrega žameta, je znak priznanja vložen v modelirano ležišče, nadomestni znak pa je pripet nad njim. S podložnim trakom se blazina dvigne, da je mogoče priznanje in nadomestni znak odpeti z ležišča. Pokrov škatle se zapira z okrasno zaponko. Na pokrovu so v simetrali ob spodnjem robu tiskane oznake posameznih priznanj v obliki nadomestnih znakov, torej s folijami zlate/ srebrne/ bronaste/ Pantone 402 barve.
Znak generalnega direktorja policije je v škatli, izdelani na osnovi vloženega dela blazinice velikosti 130 x 160 mm, višine 30 mm. Odpira se po ožji strani navzgor, kjer je pokrov pritrjen na zgornji rob škatle in omejuje odpiranje pokrova s trakom v barvah slovenske zastave, ki je pritrjen na ležišče in pokrov. Na ležišče znotraj škatle, ki je v PVC materialu prevlečen v imitaciji modrega žameta je pritrjen znak. Z notranje strani se na pokrov tiska logotip pfolicije s folijo zlate barve.
II. STATUTI ZNAKOV PRIZNANJ
[bookmark: bookmark2][bookmark: bookmark3]1. Splošen opis znakov priznanj
Osnovna ploskev vseh znakov priznanj je v osnovi kovana iz 2 mm bakrene pločevine.
Osnova ščita je temno modre barve Pantone 540. Izjema so polja, ki simbolizirajo slovensko zastavo: bela, modra Pantone Reflex Blue in rdeče Pantone Red 032. Znaki priznanj so zlateni, srebreni ali v patiniranem bakru.
Srebreni znaki in znaki v patiniranem bakru so obvezno lakirani z brezbarvnim mat lakom za kovine.
Napisi na zadnji strani znakov priznanj so izbočeni (kovani). Površina napisov je polirana, osnovna ploskev pa matirana (peskana).
Vsi znaki priznanj so obešeni z enakim trakom iz moarirane svile velikosti 12 x 12 mm (lik kvadrata), barve Pantone 402.
Trak je na osnovno ploskev v obliki ščita ovit okoli oglate zanke, na priznanjih drugih oblik pa okoli 'prečke' v obliki črke T, obe izdelani v procesu izseka priznanj iz pločevine. Trak je zgoraj zaključen s prepognjeno kovinsko ploščico 12/4 mm, matirano-peskano in pozlačeno. Nanjo je zadaj zacinjen žebljiček z ameriško sponko/gumbom.
2. [bookmark: bookmark4][bookmark: bookmark5]Nadomestni znaki
Vsi nadomestni znaki so pravokotne oblike, velikosti 33 x 11 mm.
Kovinske ploščice so ovite v moariran svilen trak zlate/srebrne/bronaste/Pantone 402 barve, ki je take strukture tkanja, da omogoča kvaliteten tisk. Na moarirano svilo so z temno modro barvo Pantone 540 tiskane oznake priznanj polni ščit z izvzeto zvezdo, ali polni ščit, ali pa so tiskani očrtani liki ščitov drugih priznanj zlate/srebrne/bronaste barve.
Nadomestni znak je z zadnjo stranjo pritrjen na nosilec priponk, na katerega sta zadaj zacinjena dva žebljička z ameriško sponko-gumbom.
3. [bookmark: bookmark6][bookmark: bookmark7]Traki priznanj
Traki priznanj so pravokotne oblike, velikosti 120 x 900 mm.
Izdelani so iz blaga svilnatega videza temno modre barve približek Pantone 540. Sešiti so iz dveh plasti (a in b), nanju pa je vezena vsebina (a, b) pripadajočega priznanja. Niti za vezenje (deb. št. 40) so zlata (»gold 1«), srebrna (»silver«), bronasto-bakrena (»copper 1«) in drugih barv, določenih v digitalnem zapisu.
Traki priznanj niso obrobljeni.
Na zgornji strani je všita zlatena kovinska palica z vrvico in karabinom zlate barve za pripenjanje na kopjišče.
4. [bookmark: bookmark8][bookmark: bookmark9]Statut velikega ščita policije z zl/sr/br zvezdo
V polju očrtanega ščita širine 35 mm je v dveh vrstah napis: SCUTUM MAGNUM (veliki ščit), sestavljen iz kompozicije različno velikih, v detajlih modificiranih črk tipa Palatino Linotype. Na levi strani je peterokraka zvezda, zavrtena v levo tako, da se zgornji in levi spodnji krak dotikata iste vertikale. Zvezda je v sredi »izvotlena« z manjšo zvezdo enake oblike. V desnem zgornjem polju ščita so trije očrtani trikotniki v barvah slovenske zastave (bela, Pantone Reflex Blue in Pantone Red 032). Leve stranice se stikajo v ravno črto, nagnjeno v levo tako, da je vzporedna z notranjim delom črke M.
Napisi na zadnji strani priznanja: REPUBLIKA SLOVENIJA, MNZ*POLICIJA, VELIKI ŠČIT Z ZLATO/SREBRNO/BRONASTO ZVEZDO, so izbočeni (kovani) in polirani.
Trak priznanja:
Na strani 'a' je na prehodu iz prve v drugo četrtino traku (gledano od zgoraj) v dveh vrstah vezen napis: SCUTUM MAGNUM, zl/sr/br barve, sestavljen iz kompozicije različno velikih, v detajlih modificiranih črk tipa Palatino Linotype.
Levo od besede SCUTUM je peterokraka zvezda zl/sr/br barve, zavrtena v levo, tako da se zgornji in levi spodnji krak dotikata iste vertikale. Zvezda je v sredi »izvotlena« z manjšo zvezdo enake oblike.
Desno nad besedo SCUTUM so trije očrtani trikotniki v barvah slovenske zastave (bela, Pantone Reflex Blue, Pantone Red 032). Leve stranice trikotnikov se stikajo v ravno črto, nagnjeno v levo tako, da je vzporedna z notranjim delom črke M.
Na strani 'b' je na prehodu iz prve v drugo četrtino traku (gledano od zgoraj) vezena oblika nadomestnega znaka priznanja veliki ščit policije z zl/sr/br zvezdo, katere leva in desna stranica izginjata za živi rob traku. Vezenje je visoko 4 cm, barva vezenega polja (zl/sr/br) pa ustreza stopnji priznanja.
· spodnjem delu strani 'b' je navpično linearno razvit in v detajlih modificiran napis: SCUTUM MAGNUM, zl/sr/br barve.
Levo od besede SCUTUM je peterokraka zvezda zl/sr/br barve, zavrtena v levo tako, da se zgornji in levi spodnji krak dotikata iste vertikale. Zvezda je v sredi »izvotlena« z manjšo zvezdo enake oblike in v barvi podlage (blaga).
Desno od besede MAGNUM so trije očrtani trikotniki v barvah slovenske zastave (bela, Pantone Reflex Blue, Pantone Red 032). Leve stranice trikotnikov se stikajo v ravno črto, nagnjeno v levo tako, da je vzporedna z notranjim delom zadnje črke M.
· zgornji četrtini strani 'b' je v navpični smeri vezen naziv priznanja v slovenščini: »veliki ščit z zlato/srebrno/bronasto zvezdo«, izpisan s črko tipa Times NR Bold Italic. Niansa barve niti je približno 1/3 intenzitete temno modre barve Pantone 540 - enako za vse stopnje priznanja.
5. [bookmark: bookmark10][bookmark: bookmark11]Statut zl/sr/br ščita policije
V polju očrtanega ščita širine 35 mm je napis: SCUTUM PUBLICAE SECURITATIS (ščit policije ali bolje »javne varnosti«), izpisan v štirih vrstah (zadnja beseda je deljena).
Napis sestavlja kompozicija različno velikih črk tipa Palatino Linotype.
Na desni strani ščita so trije očrtani trikotniki v barvah slovenske zastave: bela, Pantone Reflex Blue in Pantone Red 032. Leve stranice se stikajo v ravno črto, nagnjeno v levo tako, da je vzporedna z desnim krakom črke A (enako kot z notranjim delom črke M).
Napisi na zadnji strani priznanja: REPUBLIKA SLOVENIJA, MNZ*POLICIJA, ZLATI/SREBRNI/BRONASTI ŠČIT, so izbočeni (kovani) in polirani.
6. [bookmark: bookmark12][bookmark: bookmark13]Statut medalje policije za hrabrost
Priznanje ima obliko očrtane okrogle ploščice premera 35 mm. V zgornji polovici je očrtan lik ščita izbočene  oblike (izbočen naprej), ki simbolizira vrlino hrabrost.
V spodnji polovici je napis: FORTITUDO (hrabrost), ki ga sestavlja kompozicija različno velikih, v detajlih modificiranih črk tipa Palatino Linotype.
Napisi na zadnji strani priznanja: REPUBLIKA SLOVENIJA, MNZ*POLICIJA, MEDALJA ZA HRABROST, so izbočeni (kovani) in polirani.
7. [bookmark: bookmark14][bookmark: bookmark15]Statut medalje policije za požrtvovalnost
Priznanje ima obliko očrtane okrogle ploščice premera 35 mm. V zgornji polovici sta lika dveh očrtanih ščitov, ki sta postavljena z zamikom eden pred drugim (manjšim), kar simbolizira vrlino požrtvovalnost.
V spodnji polovici je napis: DEVOTIO VIRIUM (požrtvovalnost), izpisan v dveh vrstah. Napis sestavlja kompozicija različno velikih, ponekod modificiranih črk tipa Palatino Linotype. Napisi na zadnji strani priznanja: REPUBLIKA SLOVENIJA, MNZ*POLICIJA, MEDALJA ZA POŽRTVOVALNOST, so izbočeni (kovani) in polirani.
8. [bookmark: bookmark16][bookmark: bookmark17]Statut zl/sr/br znaka policije za sodelovanje
Priznanje je izdelano v obliki očrtanega kvadrata s stranicama 27,22 mm, zavrtenega za 45 stopinj, kar pomeni, da njegova diagonala (38,5 mm) sovpada z vertikalo. V zgornji polovici sta lika dveh očrtanih ščitov, nagnjenih eden proti drugemu in sklenjenih kot so olimpijski krogi. Simbolizirata vrlino sodelovanje.
V spodnji polovici je napis: COOPERATIO (sodelovanje), ki ga sestavlja kompozicija različno velikih črk tipa Palatino Linotype.
Napisi na zadnji strani priznanja: REPUBLIKA SLOVENIJA, MNZ*POLICIJA, ZLATI/SREBRNI/BRONASTI ZNAK ZA SODELOVANJE, so izbočeni (kovani).
Trak priznanja:
Na strani 'a' je na prehodu iz prve v drugo četrtino traku (gledano od zgoraj) vezen napis: COOPERATIO, ki ga sestavlja kompozicija različno velikih črk tipa Palatino Linotype.
Na strani 'b' je na prehodu iz prve v drugo četrtino traku (gledano od zgoraj) vezena oblika nadomestnega znaka priznanja zl/sr/br znak policije za sodelovanje, katere leva in desna stranica izginjata za živi rob traku. Vezenje je visoko 4 cm, barva vezenega polja pa je za vse stopnje priznanja barva Pantone 402 ali ekvivalent.
· spodnjem delu strani 'b' je navpično vezen napis: COOPERATIO, zl/sr/br barve.
· zgornji četrtini strani 'b' je v navpični smeri vezen naziv priznanja v slovenščini: zlati/srebrni/bronasti znak za sodelovanje, izpisan s črko tipa Times NR Bold Italic. Niansa barve niti je približno 1/3 intenzitete Pantone 540 - enako za vse stopnje priznanja.
9. [bookmark: bookmark18][bookmark: bookmark19]Strelno orožje
Na kovinskem delu strelnega orožja sta vgravirana osebno ime prejemnika ter kraj in datum podelitve priznanja.
Strelno orožje se podeli v škatli, velikosti 285 mm x 210 mm x 60 mm. Materiali za škatlo so lepenka, debeline 3 mm in 140 gr. papir temno modre barve v mat izvedbi približek Fedrigoni Blue Navy, kaširan z zunanje strani škatle. Škatla se odpira po daljši stranici navzgor, beli trak omejuje polno odprtje pokrova. Na pokrovu je v simetrali ob spodnjem robu natisnjeno besedilo "STRELNO OROŽJE" v srebrnem toplotnem tisku. Notranjost pokrova je v beli imitaciji svile, ki je podložena s peno, na njej je natisnjen slovenski grb ter naziv organa "REPUBLIKA SLOVENIJA * MINISTRSTVO ZA NOTRANJE ZADEVE" v srebrnem toplotnem tisku. Modelirano ležišče za strelno orožje je oblečeno v nabrano modro imitacijo svile. Poleg ležišča za strelno orožje je ležišče za nabojnik in ploščica s podatki prejemnika priznanja v velikosti 80 mm x 30 mm srebrne barve. Na ploščici so vgravirani sredinsko poravnani osebno ime prejemnika, besedilo: "Za izjemen osebni prispevek k varnosti" ter datum in kraj podelitve.
10. [bookmark: bookmark20][bookmark: bookmark21]Znak generalnega direktorja policije
Znak generalnega direktorja policije sestavlja osnovni simbol »znak policije« velikosti 55 x 53 mm, ki ima ob robovih na vsaki strani venec ploskovno stiliziranih lovorovih listov, ki so kot osnovni znak galvansko pozlačeni. Nad znakom so na usnjeno podlogo velikosti 70 x 93 mm z vijakom pritrjene tri šesterokrake zvezdice - reliefno 3D stilizirane - galvansko sijajno pozlačene. Znak je preko dveh vijakov na hrbtni strani pritrjen na usnjeno podlogo, kvalitetno usnje - gladko temno modre barve približek Pantone 540, ki je obšito po robu z nitko zlato rumene barve, z izrezom za pripenjanje z zaponko na gumb.
